 Cross-over night: Pásítọ Ajifowowe ní o lè gbàdúrà ìparí ọdún nílé rẹ láì lọ sí ṣọọṣì A ko gbọdọ tapa si ofin ijọba lori adura ipari ọdun 2020 si 2021 nitori ajakalẹ arun coronavirus. Pasitọ Alfred Femi Ajifowowe lo sọrọ yii fun BBC Yoruba. Àwọn iròyin tì ẹ leè ní ìfẹ síí: Bẹẹ ba gbagbe, ijọba ipinlẹ Eko ti sọ tẹlẹ pe ẹnikẹni to ba tapa si ofin konile o gbele lati ago mejila oru si ago mẹrin owurọ, yoo sanwo itanran lati ẹgbẹrun lọna ogun naira sí ẹgbẹrun lọna ẹẹdẹgbẹta naira. Nigba to n fesi si ọrọ yii, Pasitọ Ajifowowe sọ pe iwe mímọ ní kí a maa bọwọ fun awọn alaṣẹ. O ni fun idi eyi, awọn Kristẹni ni lati gbọran, ki wọn si gbadura ipari ọdun yala nile wọn tabi ki wọn ṣe isin ipari ọdun ninu ṣọọṣi wọn ki o si pari si ago mọkanla dipo mejila to maa n pari tẹlẹ. Ni ṣọọṣi tiwa, ago mọkanla alẹ la o pari isin adura opin ọdun wa, ki awọn eeyan le lanfaani lati pada si ile wọn ki iṣede to bẹrẹ laago mejila. Èmi nìkàn kọ ni mó n ṣe àkójọ orin- Fasoyin Pasitọ Ajifowowe ni lilọ si Cross-over night ko ni ki ọdun o yabo fun eeyan, bi ko ṣe ki eeyan ni ipinnu lori ọdun tuntun. Pasitọ Ajifowowe ni ko sí ohun kan ti yoo yipada fun ẹnikẹni ti ko ba ni ipinnu tabi eto fun ọdun tuntun. O ni ko si ohun to wa ninu Cross-over night ju kí eeyan fi ọna ara rẹ le Ọlọrun lọwọ ninu gbadura lọ. Bakanna, olugbe ilu Eko ti ko darukọ ara rẹ sọ fún BBC Yoruba sọ pe, fun anfaani araalu ni ijọba ṣe sọ pe kawọn eeyan gbe ile wọn lati ago mejila oru si ago mẹrin owurọ. Alapinni Oosa ṣàdúrà fún gogbo ọmọ kúoótù, oò jíire bí? O ṣalaye siwaju síi pe Ọlọrun gan an lo fi awọn alaṣẹ ijọba sori oye, eyi to tumọ si pe a gbọdọ gbọran sí wọn lẹnu. Arabinrin naa tun sọ pe ko si bi awọn eeyan ko ṣe ni sun mọ ara wọn ju bo ti yẹ lọ ninu isin Cross-over night. Obinrin naa fikun ọrọ rẹ pe awon eeyan le ṣe isin ipari ọdun nile wọn lai lọ si ṣọọṣi. Wo iye àwọn ìpínlẹ tó fòfin de ìsìn àìṣùn ọdún ní ṣọọṣì Bi itankalẹ arun Covid-19 ṣe peleke si ni Naijiria, awọn gomina ipinlẹ kọọkan to fi mọ apapọ ẹgbẹ Kristẹni ni Naijiria wọgile ìsìn aisun ọdun tuntun, ti wọn maa ṣe lọdọọdun. Asiko isin yii lawọn ile ìjọsìn máa n fi sadura ati ìsìn lati fi sure nkan daada ti wọn ba n fẹ lọdun tuntun. Àwọn iròyin tì ẹ leè ní ìfẹ síí: Ìsìn oru ọdun tuntun Cross over service je ìsìn pàtàkì fawọn Kristẹni àti awọn musulumi kọọkan ṣugbọn nitori ajakalẹ Covid-19, ilana oriṣirisi ni wọn gbé kalẹ tawọn mi sí wọgile ìsìn naa lodun yii. Bawo ni ìsìn aisun ọdun lawọn ilẹ kaarọ oojiire? Awọn ipinlẹ kan nilẹ kaarọ o jiire ti wọgile ìsìn yi patapata lọdọ wọn. Ijọba Eko lo kọkọ wọgile ìsìn oru mojumọ naa, to sì ni awọn ṣe bẹẹ nitori aṣẹ ijọba apapọ lori isede ago mejila oru sí aagọ mẹrin afẹmọjumọ. Pẹlu ilana tí ijọba gbe kalẹ yii, ọpọ àwọn ilé ìjọsìn n gbero lati ko idaji ọmọ ijọ wọn jọ lati ṣe ìsìn, ki gbedeke akoko isede to to. Ni ipinlẹ Ogun, ijọba fòfin de ìsìn aisun ọdun tabi ipejọpọ kankan ni ipinle ọhun. Amọ ṣa ẹgbẹ ọmọ Kristẹni ipinlẹ naa fẹ ki ijọba gbẹsẹ kuro lórí òfin yii. Ijọba Oyo ko fi oju kekere mu ọrọ yii, ti wọn sì ti fohun silẹ pe awọn ko ni yẹ lori ipinu wiwọgile ijọsin aisun ọjọ ọdun. Sugbọn iroyin to tun tẹ wa lọw nirọlẹ Ọjọru lo fi lede pe ìjọba Oyo naa tun ti pahunda, to si faaye gba awọn ile ijọsin lati se aisun ọdun. Amọ o fi ote le pe awọn ọmọ igbimọ amusẹya lori Coronavirus yoo maa lọ yika awọn ile ijọsin naa lati ri pe ero to wa nibẹ ko ju aadọta lọ. 2020 in Retrospect: Ìjàmbá iná, ilé tó dàwó, ìwọde àti àrùn Covid-19 wà lára ìṣẹlẹ 2020 Nipinlẹ Ondo, Alaga tẹẹkoto lori kikoju Covid-19 ni ipinlẹ Ondo, Adesegun Fatusi ni, ko daa to ki olori awujọ tabi ẹsin maa kesi awọn eeyan lati tapa si ofin ijọba lori ọrọ ilera. Ni ti ijọba ipinlẹ Osun, o ti kọkọ wọgile isin yii sugbọn wọn tun ipinu wọn da ro. Kọmisana feto iroyin Funke Egbemode sọ pe, ijọba to n gbaroye araalu ni awọn jẹ, nitori naa, lawọn fi yi ipinu pada lori isin aisun ọjọ ọdun tawọn wọgile saaju. O sọ pe Ijọba Osun ti pinu lati jẹ ki awọn eeyan korajọ fun isin yii sugbọn ile ijọsin ti yoo ba se isin gbọdọ ri pe awọn eeyan pari rẹ lasiko, ti wọn ko si ni kọja aago kan oru Baruwa Gas Explosion: Àwọn tó forí sọta ìjàmbá iná ń bẹ ìjọba láti dìde ìrànwọ Isin Cross over ori ayelujara: Ijọ RCCG Redeemed Ohun ti ile ijọsin Redeemed Christian Church sọ fun awọn ọmọ ijọ rẹ ni pe lori ayelujara lawọn yoo ti se isin tọdun aisun dun tawọn. Ninu atẹjade ti wọn fi sita, wọn ni eyi wa lati bọwọ fun ilana tawọn ijọba apapọ ati ipinlẹ gbe jade nitori itankalẹ Covid-19. Winners Chapel: Bakan naa ni ijọ Winners Chapel ti kọkọ kede pe isin aisun ọdun ko ni waye ni gbogbo ẹka ijọ naasutgbọn nigba to ya, lo tun da ọrọ rẹ ro, to si ni isin naa yoo waye pẹlu awọn ilana kan. Bo ti lẹ jẹ wi pe oludasilẹ ijọ naa ti saaju bẹnu atẹ lu idena akojọpọ ijọsin, amọ Bisọọbu David Oyedepo ni oun yi ipinu pada nitori isin tawọn maa n se kii kọja ago mẹwa si ago mẹrin owurọ ni gbogbo ọjọ Kọkanlelọgbọn osu Kejila ọdọọdun. O ni dipo isin oru ọjọ ọdun, awọn yoo se isin lọjọbọ ti yoo gba awọn ni nkan bi wakati meji si mẹta, ati pe, lọjọ ọdun awọn yoo se isin kan laago meje aarọ, tawọn yoo si fi han lori ayelujara. Mountain of Fire: Bẹẹ naa ni oludasilẹ ijọ Mountain of Fire and Miracles Ministry, sọ pe ijọsin awọn yoo waye laarin ago mẹsan si mọkanla. O ni eyi to ku awọn yoo maa se lori ayelujara titi wọ ọjọ ọdun. Deeper Life: Ni ti ijọ Deeper, awọn sọ pe ago mẹwa alẹ lawọn yoo bẹrẹ isin aisun ọdun tuntun. Covet Christian Centre to wa ni Eko sọ pe awọn eeyan yoo kopa ninu isin awọn laarin ago meje alẹ si ago mẹsan alẹ.Amọ eyi to ku awọn yoo se loju opo ayelujara lati ago mọkanla alẹ di ago kan owurọ. Ajọ CAN pẹlu pa ohun rẹ da: CAN ti saaju sọ fun BBC pe awọn ko mọ nkankan nipa ilana ti ijọba gbe kalẹ lori isin oru aisun ọdun sugbọn wọn yi ohun pada ninu atẹjade kan. Aarẹ CAN Samson Ayokunle sọ fun gbogbo awọn ile ijọsin Naijiria lati bọwọ fun ofin ki wọn si tẹle ilana ijọba nipa isin ọjọ aisun ọdun. Wọn ni ko si ifarajin to pọju lati wa ọna idẹkun ajakalẹ yi patapaa CAN wa parọwa sawọn ile ijọsin gbogbo nipinlẹ ti ijọba ti wọgileisin yi lati se isin wọn ki ọjọ to lọ ki wọn si palẹmọ o pẹ ju ago mọkanla alẹ. Kí ló dé tó jẹ sọọsì nìkàn ni ìjọba ń tìlẹkùn mọ torí Covid-19? - CAN Ẹgbẹ ọmọlẹyìn Kírístì ni Nàìjíríà CAN ti rọ àwọn ìjọ ni gbogbo ìpinlẹ Nàìjíríà, tó fi mọ ìlú Abuja, láti tẹlé gbogbo ìlànà ìjọba lórí ọrọ Covid-19. Nínú ọrọ rẹ, àgbẹnusọ ààrẹ CAN, Pásítọ Bayo Oladeji tó sọrọ lórúkọ ààrẹ ẹgbẹ, Dókítà Supo Ayokunle ni, gbogbo àwọn alága ìpínlẹ ni àwọn ti jọ sọrọ yé pọ láti tẹlé òfin ti ìjọba ìpínlẹ ti wọn wà bá là sílẹ lori sise aisun ọdun tuntun. Oladeji ní gẹgẹ bi ìròyìn tó tẹ ẹgbẹ CAN àpapọ lọwọ, ìjọba apapọ kò fi ìgbà kankan sọ pé ki àwọn ìjọ máse péjú fún ètò ìsìn ìrékọjá sínú ọdún tuntun, sùgbọn àwọn ìpińlẹ kan sọ pé, lá kò sí ǹkan tó jọ ọ. Àwọn iròyin tì ẹ leè ní ìfẹ síí: Gẹgẹ bí ìgbésẹ tí àjọ CAN ń gbé, àwọn yóò fi àtẹjáde kan síta lónìí ọjọ ìṣẹgún láti sọ fún gbogbo àwọn ọmọ ẹgbẹ láti tẹlé ǹkan ti ìjọba ìpínlẹ wọn bá sọ. Oladeji sàlàye pé, ó ṣeni láànu pé, sọọsì nìkan ni ìjọba n kọjú sí lórí títèlé àlàálẹ òfin Covid-19, bí ó ti lẹ jẹ pé gbogbo òfin yìí ni àwọn ìjọ ń tẹlé. Tí ẹ bá lọ sínú àwọn ọjà wa, kò sí ẹni tọ n tèlé ìlàna òfin Covid-19, ko si si ẹni tó mú wọn si. Kódà gbogbo àwọn olóṣèlú wa ni à n ri lóri amóhùnmáwòràn bi wọn ṣe n ṣe ètò òṣèlú láì tẹlé òfin Covid-19 sùgbọn tó bá ti di ọrọ sọọsì... Bákan náà lo rọ àwọn ìjọ pé, ki wọn fi alafo tó péye silẹ dáada láàrín àwọn ara sọọsì ki wọn ma ba fún pọ. Zlatan: Ọrẹ ni mo sìn lọ studio tí mo fi bẹrẹ orin lẹyìn tí mo kùnà ìdánwò WAEC Ó tún ni àwọn rọ wọn kí wọn ṣe ìsìrìn náà sáájú àsìkò tí wọn maa n ṣee tẹlẹ ki olúkúlùkù sì pàda síé wọn kí ilẹ tó ṣú. Gbogbo ǹkan ti ìjọba n ṣe yìí fún ànfàní olúkúlùkù ni, nítórí náà gbogbo ǹkan ti a bá le ṣe, láti dẹkun àjàkálẹ ààrùn Covid-19 ki ó fi kásẹ nílẹ, ni à ó ṣe. Tí a bá ti ṣe, ti àìsàn yìí bá ti lọ pátápátá, à ó pada si bí a ṣe ń ṣe tẹlẹ. Ọlọpàá shátà mi láti Mowe dé Magboro dé Shagamu, wọn ní ṣé mi ò mọ pé ìjọba ni mo ṣiṣẹ fún Bákan náà ló tun rọ àwọn ìjọ tó ni onírúúrú ààyè nínu ilé ìjọsin wọn, pé ki wọn pin àwọn ènìyàn síbẹ tàbi kí wọn pín ìsì wọn sí ọnà ọtọọtọ, ki èrò má ba pọ nínú ìsìn. Sáájú àsìkò yìí ni ẹka CAN ti ìpínlẹ Ondo ti ni, kò sí ǹkan tó kan àwọn pẹlú ọrọ ìjọba nítórí náà àwọn yóò ṣe ìsìn òpin ọdún ní tàwọn. Lílọ Cross-over night kò ní kí ọdún ó yabo láì ní ìpinnu tàbí ètò fọdún tuntun- Pásítọ Ajifowowe : Passover Night: Òjíṣẹ Ọlọrun ní o lè gbàdúrà ìparí ọdún nílé rẹ láì lọ sí ṣọọṣì 